Edward Snowden

Cyn-gontractwr technegol i'r National Security Agency (NSA), sef un o adrannau diogelwch Unol Daleithiau America, yw Edward Joseph Snowden (ganwyd 21 Mehefin 1983). Gweithiodd hefyd i'r Central Intelligence Agency (CIA). Yng ngwanwyn 2013 rhyddhaodd wybodaeth am rai o brif raglenni ysbïo drwy wyliadwriaeth dorfol yr Unol Daleithiau a Phrydain i'r wasg. Cyhoeddodd ei enw yn y Guardian ar 9 Mehefin gan ddweud: "I have no intention of hiding who I am because I know I have done nothing wrong." Ychwanegodd iddo wneud hyn er mwyn gwarchod ei gydweithwyr a fyddai'n cael eu herlyn mewn witch hunt posibl am y whistleblower.

Cais am loches
Ar 1 Gorffennaf, datgelodd WikiLeaks fod Snowdon wedi gofyn am loches gwleidyddol i 20 o wledydd."Edward Snowden seeks asylum in 20 nations, but gets no immediate takers" . CBS News. Associated Press. 2 Gorffennaf 2013. Adalwyd 4 Gorffennaf 2013. Dywedwyd fod llywodraeth yr Unol Daleithiau wedi ceisio rhoi pwysau ar y gwledydd hyn i beidio â gwneud hynny.

chwith|bawd|Ysgythriad pren o Edward Snowden
Ar unwaith cyhoeddodd arlywydd Rwsia, Vladimir Putin wahoddiad i Snowden lochesu ond y byddai'n rhaid i Snowden beidio â rhyddhau rhagor o wybodaeth a fydda'n "niweidio ein partneriaid Americanaidd" pe bai am loches. Cyhoeddodd Snowden ei fod yn tynnu'r cais am loches yn ôl oherwydd yr amodau hyn.

Cynigiwyd lloches iddo gan Nicaragwa,"Ortega Offers Snowden Asylum in Nicaragua if Circumstances Permit". Nicaragua Dispatch. Adalwyd 5 Gorffennaf 2013. Feneswela, a Bolifia.

Ymateb Ffindir, yr Almaen, India, Gwlad Pwyl, Norwy, yr Eidal ac Awstria oedd na allant gynnig lloches oni bai fod y cais yn cael ei wneud oddi fewn i ffiniau eu gwlad.Österreichische Regierung sieht Formalfehler bei Asylantrag von Snowden.

Ar 23 Mehefin 2013, glaniodd yn un o feysydd awyrennau Mosgo, sef Sheremetevo.Самолет с Эдвардом Сноуденом приземлился в "Шереметьево" NEWSru, 23 Mehefin 2013. Ar 25 Mehefin 2013, dywedodd Vladimir Putin fod "glaniad Snowden yn Mosgo yn newyddion annisgwyl iddo,", nad oedd Snowden wedi troseddu ar dir Rwsia,, ei fod yn rhydd i adael unrhyw adeg ac y byddai hynny'n beth da.

Gweler hefyd
 George Orwell
 1984 (nofel)
 Y Dydd Olaf

Cyfeiriadau

Categori:CIA
Categori:Genedigaethau 1983
Categori:Pobl o Ogledd Carolina